《严子陵钓台和友人韵》
宋代·董循

子陵垂钓逐江流，相与登台作共游。
红叶黄花三峡雨，高风亮节一天秋。
四围黛色迷青眼，满幅烟云锁绿洲。
谁到严滩同玩赏，往来七里听渔讴。

作者简介：董循，太宗淳化四年（九九三）为提点使。真宗大中祥符二年（一○○九）为度支员外郎。官庆元府录事参军（《甬上宋元诗略》卷一○）。